Distriktaro Ŝvabio

Ŝvabio aŭ Ŝvabujo (germane Schwaben) estas unu el la sep distriktaroj de la germana lando Bavario. Fine de decembro 2025 ĝi havis 1 935 836 loĝantojn. La teritorio situas en la sud-okcidento de Bavario kaj limas al du aliaj bavariaj distriktaroj: Meza Frankonio kaj Supra Bavario; la federacia lando Baden-Virtembergo (okcidente) la ŝtato Aŭstrio (sude). La distriktaro etne kaj lingve grandparte apartenas ne al la bajuvara, sed al la alemana lingvoregiono. En distrikto Aichach-Friedberg, oriente de rivero Lech, uzatas bavara dialekto. La historian lingvolimon oni bone rimarkas kalkulante sur mapo urbonomojn finiĝantajn per "-ingen" (alemana) kaj per "-ing" (bavara). La plejsuda parto de Ŝvabio estas (la plejgranda) parto de la historia regiono Algovio. Administra divido Ŝvabio konsistas el dek distriktoj kaj kvar eksterdistriktaj urboj. Eksterdistriktaj urboj Augsburg Kaufbeuren Kempten Memmingen distriktoj distrikto Aichach-Friedberg distrikto Augsburg distrikto Dillingen distrikto Donau-Ries distrikto Günzburg distrikto Lindau distrikto Neu-Ulm distrikto Oberallgäu (Supra Algovio) distrikto Ostallgäu (Orienta Algovio) distrikto Unterallgäu (Malsupra Algovio) Riveroj Brenz Danubo Günz Iller Lech Mindel Wertach Wörnitz Wertach en Augsburg kunfluas kun Lech; Wörnitz estas norda, la aliaj estas sudaj flankriveroj de Danubo. Vidu ankaŭ Supra Ŝvabio Eksteraj ligiloj Oficiala retejo (germane)